
Parlamentul  României

Camera  Deputaţilor
Comisia pentru Sănătate şi Familie
                      Nr. 28/ 247 / 8 mai 2006 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.178/2005 pentru prorogarea termenului prevăzut la alin.(11) al art.109 din Ordonanţa de urgenţă a Guvernului nr. 152/1999 privind produsele medicamentoase de uz uman ( PLX 81/2006), adoptat de către Senat în şedinţa din 15 februarie 2006  şi trimis comisiei pentru examinare, în fond, în procedură de urgenţă, cu adresa nr.PLX. 81 din  22 februarie 2006, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 81/8.03.2006, avizul Comisiei pentru industrii şi servicii nr.23/25/7.03.2006,  avizul Consiliului Legislativ nr.1763/13.12.2005, precum şi punctul de vedere al Ministerului Sănătăţii Publice nr.23180/3.05.2006.

În raport de obiectul şi conţinutul său, proiectul de lege  face parte din categoria legilor ordinare, în conformitate cu prevederile articolului 73 din Constituţia României, republicată.

               PREŞEDINTE,                                               SECRETAR,

 DEP.ACAD.DR.MIRCEA IFRIM          DEP.DR.DIACONESCU RENICĂ

Parlamentul  României

Camera  Deputaţilor
Comisia pentru Sănătate şi Familie
                                 Nr. 28/247/  8 mai 2006
R A P O R T 

asupra proiectului de Lege privind aprobarea Ordonanţei de urgenţă a Guvernului nr.178/2005 pentru prorogarea termenului prevăzut la alin.(11) al art.109 din Ordonanţa de urgenţă a Guvernului nr. 152/1999 privind produsele medicamentoase de uz uman ( PLX 81/2006)
1. Cu adresa nr.PLX. 81 din  22 februarie 2006, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.178/2005 pentru prorogarea termenului prevăzut la alin.(11) al art.109 din Ordonanţa de urgenţă a Guvernului nr. 152/1999 privind produsele medicamentoase de uz uman ( PLX 81/2006), adoptat de către Senat în şedinţa din 15 februarie 2006.
La  întocmirea raportului, comisia a avut în vedere avizul Comisiei juridice, de disciplină şi imunităţi nr.PLX 81/8.03.2006, avizul Comisiei pentru industrii şi servicii nr.23/25/7.03.2006,  avizul Consiliului Legislativ nr.1763/13.12.2005, precum şi punctul de vedere al Ministerului Sănătăţii Publice nr.23180/3.05.2006.

Proiectul de lege are ca obiect de reglementare prelungirea termenului de implementare a Regulilor de bună practică de fabricaţie, pentru liniile unice de fabricaţie pentru produsele strategice de interes naţional, de la data de 31 decembrie 2005, până la data aderării.

Prin Legea nr.123/2004 privind aprobarea Ordonanţei de urgenţă a Guvernului nr. 72/2003 pentru modificarea şi completarea Ordonanţei de urgenţă a Guvernului nr. 152/1999 privind produsele medicamentoase de uz uman se introduce, la art.109 alin.(11) prevederea conform căreia  Ministerul Sănătăţii,  pe baza unei analize aprofundate, are dreptul de prelungire a termenului de implementare a regulilor de bună practică de fabricaţie prevăzut la alin.(1) , pentru linii unice de fabricaţie pentru produse strategice de interes naţional, până la data de 31 decembrie 2005.

Având în vedere importanţa măsurilor care fac obiectul prezentei ordonanţe de urgenţă, comisia propune Plenului Camerei Deputaţilor spre dezbatere şi aprobare proiectul de lege care face obiectul raportului.

2. Proiectul de lege face parte din  categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din data de 3.05.2006 , au fost prezenţi 17 deputaţi, neînregistrându-se absenţe. 

Raportul comisiei a fost adoptat  în unanimitate .

5. Proiectul de lege a fost adoptat de Senat în şedinţa din 15 februarie 2006 .

6. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.


În urma dezbaterii, Comisia pentru sănătate şi familie propune Plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr.178/2005 pentru prorogarea termenului prevăzut la alin.(11) al art.109 din Ordonanţa de urgenţă a Guvernului nr. 152/1999 privind produsele medicamentoase de uz uman ( PLX 81/2006) în forma adoptată de către Senat.
AMENDAMENTE RESPINSE

În urma dezbaterii, Comisia pentru sănătate şi familie a respins următoarele amendamente:

	Nr.

crt.
	Text iniţial
	Amendamentul propus 

şi autorul acestuia
	Motivare
	Camera Decizională

	0.
	1.
	2.
	3.
	4.

	1.
	Articol unic. 

„Articol unic. - Se aprobă Ordonanţa de urgenţă a Guvernului nr.178 din 14 decembrie 2005 pentru prorogarea termenului prevăzut la alin.(11) al art.109 din Ordonanţa de urgenţă a Guvernului nr. 152/1999 privind produsele medicamentoase de uz uman , publicată în Monitorul Oficial al României , partea I, nr.1149 din 19 decembrie 2005.”
( text Senat)

	Dl.dep.Dan Ioan Popescu ( Grup Parlamentar al PSD ) , doamna dep.Aurelia Vasile ( Grup Parlamentar al PSD ) şi dl.dep.Ioan Bivolaru ( Grup Parlamentar al PSD )    propun reformularea Articolului unic din legea de aprobare astfel:
„Articol unic. - Se aprobă Ordonanţa de urgenţă a Guvernului nr.178 din 14 decembrie 2005 pentru prorogarea termenului prevăzut la alin.(11) al art.109 din Ordonanţa de urgenţă a Guvernului nr. 152/1999 privind produsele medicamentoase de uz uman , publicată în Monitorul Oficial al României , partea I, nr.1149 din 19 decembrie 2005, cu următoarele modificări şi completări:”

	a) Argumente pentru susţinere: 

___

b) Argumente pentru respingere:
 Pentru corelare cu Articolul unic din legea de aprobare, adoptat de comisie.

	Camera Deputaţilor.

	2.
	Titlul
„Ordonanţă de urgenţă pentru prorogarea termenului prevăzut la alin.(11) al art.109 din Ordonanţa de urgenţă a Guvernului nr. 152/1999 privind produsele medicamentoase de uz uman”
	Dl.dep.Dan Ioan Popescu ( Grup Parlamentar al PSD ) , doamna dep.Aurelia Vasile ( Grup Parlamentar al PSD ) şi dl.dep.Ioan Bivolaru ( Grup Parlamentar al PSD )    propun reformularea titlului Ordonanţei de urgenţă a Guvernului nr. 178/2005 astfel:

 „Ordonanţă de urgenţă pentru modificarea şi completarea art.109 din Ordonanţa de urgenţă a Guvernului nr. 152/1999 privind produsele medicamentoase de uz uman”

	a) Argumente pentru susţinerea: 
Corelare cu amendamentul propus la poziţia 5.
b) Argumente pentru respingere:
 Pentru corelare cu Articolul unic din legea de aprobare, adoptat de comisie.

	Camera Deputaţilor.

	3.
	Articol unic
„Articol unic. Termenul prevăzut la  alin.(11) al art.109 din Ordonanţa de urgenţă a Guvernului nr. 152/1999 privind produsele medicamentoase de uz uman, publicată în Monitorul Oficial al României, Partea I , nr.508 din 20 octombrie 1999, aprobată cu modificări şi completări prin Legea nr.336/2002, cu modificările şi completările ulterioare, se prorogă până la data de 31 decembrie 2006.”

(text Ordonanţa de urgenţă a Guvernului nr.178/2005)
	Dl.dep.Dan Ioan Popescu ( Grup Parlamentar al PSD ) , doamna dep.Aurelia Vasile ( Grup Parlamentar al PSD ) şi dl.dep.Ioan Bivolaru ( Grup Parlamentar al PSD )    propun reformularea articolului unic din Ordonanţa de urgenţă a Guvernului nr. 178/2005, astfel:
„La art.109, alin.(11) se modifică şi va avea următorul cuprins:

(11) Ministerul Sănătăţii , pe baza unei analize aprofundate, are dreptul de prelungire a termenului de implementare a Regulilor de bună practică de fabricaţie, prevăzute la alin.(1), pentru linii unice de fabricaţie pentru produse strategice de interes naţional, până la data de 31 decembrie 2006.”

	a) Argumente pentru susţinere: 
Conform normelor de tehnică legislativă, menţinând termenul de prorogare propus de iniţiator.
b) Argumente pentru respingere:
 Textul adoptat de comisie este explicit deoarece precizează că este vorba despre alin.(11) al art.109 din Ordonanţa de urgenţă a Guvernului nr. 152/1999 care prevede explicit că Ministerul Sănătăţii are dreptul de prelungire a termenului de implementare a GMP.

	Camera Deputaţilor.

	4.
	____
	Dl.dep.Dan Ioan Popescu ( Grup Parlamentar al PSD ) , doamna dep.Aurelia Vasile ( Grup Parlamentar al PSD ) şi dl.dep.Ioan Bivolaru ( Grup Parlamentar al PSD )    propun introducerea unei alineat nou ca alin.(12) cu următorul cuprins:

„La art.109, după alin.(11) se introduce un alineat nou, cu următorul cuprins:

(12) Liniile unice de fabricaţie pentru produse strategice de interes naţional pentru care sunt aplicabile prevederile alin.(11)  sunt liniile de seruri şi vaccinuri şi produsele radiofarmaceutice.”

	a) Argumente pentru susţinere: 

Iniţial, Ordonanţa de urgenţă a Guvernului nr. 152/1999 a prevăzut la art.109 alin.(1) că în toate unităţile de fabricaţie se vor implementa regulile de bună practică de fabricaţie până la 31 decembrie 2000. Ulterior, prin Legea nr.123/2004 privind aprobarea Ordonanţei Guvernului nr.72/2003 pentru modificarea şi completarea Ordonanţei de urgenţă a Guvernului nr. 152/1999 s-a introdus alin.(11) prin care Ministerul Sănătăţii a prelungit termenul de implementare la regulile de bună practică de fabricaţie până la 31 decembrie 2005, pentru linii unice de fabricaţie pentru produse strategice de interes naţional. Conform adresei Ministerului Sănătăţii , singurii producători care au linii unice de fabricaţie pentru astfel de produse sunt Institutul Cantacuzino cu linii de seruri şi vaccinuri şi Institutul de Fizică şi Inginerie Nucleară „Horia Hulubei” pentru produse radiofarmaceutice. Pentru a nu distorsiona piaţa medicamentelor de uz uman, se impune precizarea în lege a acestor produse strategice de interes naţional.
b) Argumente pentru respingere:

 Idem.

	Camera Deputaţilor.


                       PREŞEDINTE,                                                                                                            SECRETAR,

   DEP.ACAD.PROF.DR.MIRCEA IFRIM                                                                 DEP.DR.DIACONESCU RENICĂ

